Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
16 พ.ค. 2559

GDP 1Q16 ขยายตัว +3.2% ดีกว่าคาด… ลุ้น SET ยืนเหนือ 1,400 จุด วันนี้
ดัชนี SET อยู่ที่ 1,395.15 จุด +0.46 จุด +0.03% ปริมาณซื้อขาย 24,470 ลบ.
แนวรับ : 1,395 / 1,385 แนวต้าน : 1,410
สรุปทิศทางและแนวโน้มตลาด
ลุ้น SET ยืนเหนือ 1,400 จุดวันนี้ : GDP 1Q16 ขยายตัว +3.2% y-y ดีกว่าที่คาดการณ์ไว้ หนุนกลุ่มหุ้นขนาดใหญ่ในกลุ่มพลังาน ธนาคาร และ SET ปรับสูงขึ้นเหนือ 1,400 จุด ตั้งแต่เปิดตลาด และมีโอกาสที่ SET จะปิดเหนือ 1,400 จุด วันนี้ จะทำให้ความเสี่ยงในการ “พักฐาน” ไปที่ 1,360-1,380 จุด ลดลง และแนะนำ “ซื้อ” 1) กลุ่มหุ้นที่กำไร 1Q16 ออกมาดี อย่าง CPF IRPC BEAUTY GLOBAL SAWAD SCC และ 2) กลุ่มหุ้นที่ได้รับผลดีจากดอกเบี้ยต่ำ SAWAD MTLS KTC DIF CPNRF
เกินดุลสูงหนุน GDP 1Q16 ขยายตัว +3.2% y-y : การนำเข้าที่ลดลง ขณะที่ภาคการท่องเที่ยวที่เติบโตแข็งแกร่งส่งผลให้ดุลบัญชีเดินสะพัดเกินดุลมากถึง US$1.6 หมื่นล้านในช่วง 1Q16 เป็นปัจจัยหนุนการเติบโตเศรษฐกิจใน 1Q16 +3.2% ดีกว่าที่คาดการณ์ไว้ ขณะที่การบริโภคภาคเอกชนค่อยๆ ฟื้นตัว +2.3% y-y, และการลงทุนภาคเอกชน +2.1% y-y การลงทุนภาครัฐฯ ยังเติบโตสูง 12.4% y-y ทั้งๆ ที่ฐานสูงในปีก่อน
หุ้นที่น่าสนใจทางเทคนิค
IRPC “ซื้อ” ราคาหุ้นดีดฟื้นตัวขึ้นหลังไม่หลุดแนวเส้นค่าเฉลี่ย 3 เดือน พร้อมปริมาณการซื้อขายสูงขึ้นชัดเจน สอดคล้องกับเครื่องมือ DI+  ตัด DI- ขึ้น และ MACD ตัด Signal ขึ้นอีกครั้ง มีแนวต้านแรกที่ 5.30 บาท ผ่านได้มีเป้าหมายถัดไปที่ 5.60 บาท
LPH “ซื้อ” ราคาหุ้นดีดตัวขึ้นต่อเนื่องหลังพักตัวด้วยแท่งเทียน Rising Method สอดคล้องกับเครื่องมือ ADX ยกฐานขึ้น และเส้นค่าเฉลี่ยทำ Golden Cross ต่อเนื่อง เป็นจังหวะเก็งกำไร มีแนวต้านแรกที่ 9.05 บาท ผ่านได้มีเป้าหมายถัดไปที่ 9.30 บาท
SENA “ซื้อ” ราคาหุ้นเริ่มฟื้นตัวขึ้นด้วยแท่ง Morning Doji Star สอดคล้องกับ DI+ และ MACD กลับมาชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่จุดสูงเดิม 3.12 บาท หากผ่านได้เป้าหมายตามกรอบที่ 3.20 หรือ 3.40 บาท